Държавен вестник, бр. 41, 2020 г., стр. 3

БРОЙ  41	
Д Ъ Р Ж А В Е Н  В Е С Т Н И К 	
СТР.  3  
Като се има предвид, че Председателят на 
Управителния съвет е поискал от Секретаря 
на Корпорацията да внесе предложението на 
Съвета на директорите в Управителния съвет;
Като се има предвид, че намерението 
на страните членки е настоящото решение, 
озагла­вено „Изменение на Учредителния 
договор на Корпорацията“, и предложеното 
решение, озаглавено „Общо увеличение на 
капитала 2018 г.“, да бъдат приети едновремен­
но и по този начин да се постигне желаната 
връзка между тях;
С настоящото поради горното Управител­
ният съвет реши, че:
1. Член II, раздел 2, буква в), подточка ii) на 
Учредителния договор на Корпорацията 
се изменя, както следва:
„Раздел 2. Основен капитал
в) ii) при всеки друг случай с мнозин­
ство от осемдесет и пет процента от 
общия брой на гласовете.“
2. В съответствие с член VII, буква 
в) горепосоченото изменение ще влезе в 
сила за всички страни членки от дата­
та, на която Корпорацията удостовери 
с формално съобщение, адресирано до 
всички страни членки, че: i) предложе­
ното решение, озаглавено „Общо уве­
личение на капитала 2018 г.“, е влязло 
в сила; и ii) три пети от Управителите, 
упражняващи осемдесет и пет процента 
от общия брой на гласовете, са приели 
изменението.
(Прието на 16 април 2020 г.)
3131
МИНИСТЕРСТВО
НА ВЪТРЕШНИТЕ РАБОТИ
Наредба за изменение на Наредба № 8121з-36 
от 2020 г. за реда за организацията и раз­
пределянето на работното време, за неговото 
отчитане, за компенсирането на работата 
извън редовното работно време, режима на 
дежурство, времето за отдих и почивките на 
държавните служители в Министерството 
на вътрешните работи (ДВ, бр. 3 от 2020 г.)
Параграф единствен. В чл. 14, ал. 2 запе­
таята след думите „дипломатически предста­
вителства“ се заменя със съюза „и“ и думите 
„и на служителите от Главна дирекция „По­
жарна безопасност и защита на населението“ 
се заличават.
Министър:
Младен Маринов
3157
МИНИСТЕРСТВО
НА ТРАНСПОРТА, 
ИНФОРМАЦИОННИТЕ 
ТЕХНОЛОГИИ И СЪОБЩЕНИЯТА
НАРЕДБА № 8 
от 27 април 2020 г.
за преместваемите обекти и за информа­
ционните, рекламните и монументално-де­
коративните елементи на територията на 
пристанищата
Раздел I
Общи разпоредби
Чл. 1. (1) С тази наредба се определят 
изискванията, на които трябва да отговарят 
преместваемите обекти, информационните, 
рекламните и монументално-декоративните 
елементи, както и редът и условията за поста­
вянето им на територията на пристанищата.
(2) С наредбата се определя и редът за 
съставяне и връчване на констативните ак­
тове по чл. 112т, ал. 2 от Закона за морските 
пространства, вътрешните водни пътища 
и пристанищата на Република България 
(ЗМПВВППРБ), за подаване на възражения 
срещу тях и за принудително премахване 
на обекти, когато заповедта на капитана на 
съответното пристанище, с която е разпоре­
дено премахване, не е изпълнена доброволно 
в определения за това срок.
(3) Наредбата се прилага за всички българ­
ски пристанища с изключение на военните и 
граничнополицейските пристанища.
Чл. 2. На територията на българските 
пристанища може да се поставят:
1. преместваеми обекти, пряко свързани 
с технологичния процес по предоставяне на 
пристанищни услуги;
2. преместваеми обекти, пряко свързани 
с дейността по постигане сигурността на 
пристанището;
3. преместваеми увеселителни обекти;
4. преместваеми обекти за търговски и 
други обслужващи дейности;
5. информационни елементи, пряко свърза­
ни с технологичния процес по предоставяне 
на пристанищни услуги или с дейността по 
постигане сигурността на пристанището;
6. рекламни елементи;
7. монументално-декоративни елементи.
Чл. 3. (1) Обектите по чл. 2 може да бъдат 
поставяни на територията на пристанищата въз 
основа на издадено разрешение за поставяне и 
в съответствие със схема за поставяне, която 
е неразделна част от разрешението.
(2) Поставянето на преместваеми обекти 
се разрешава само ако не се надвишават 
установените в специализирания подробен 
устройствен план на пристанището устрой­